Държавен вестник, бр. 81, 2000 г., стр. 98

С Т Р .  98
Д Ъ Р Ж А В Е Н   ВЕ С Т Н И К
Б Р О Й  81
(2) Със заповедта по ал. 1 се определят и
длъжностното лице, което съхранява ключове-
те от касата и от помещението за съхраняване
на наркотични вещества и техните препарати.
(3) Достъпът на външни лица до помещени-
ята за търговия на едро и съхраняване на нарко-
тични вещества в складовете на едро се контро-
лира от лицата, определени със заповедта на
ръководителя по реда на ал. 1.
Чл. 27. (1) В складовете за търговия на едро
наркотичните вещества и техните препарати се
приемат лично от отговорника на склада, опре-
делен със заповедта по чл. 26.
(2) При продажба от склада на наркотични
вещества и техните препарати лицето, отговаря-
що за тяхното съхраняване, е длъжно да провери
цялата документация, съответствието на коли-
чествата със съпровождащите ги документи,
както и броя на опаковките и тяхната цялост.
Чл. 28. Производителите и търговците на
едро са длъжни в края на всяко тримесечие и на
всяка календарна година да извършват инвен-
таризация на наличните количества наркотич-
ни вещества и техни препарати във вид на неза-
вършена и готова продукция.
Чл. 29. (1) Когато се установят несъответ-
ствия при извършената инвентаризация, полу-
чени вследствие на загуба, кражба, пожар или
природни бедствия, се уведомяват незабавно
фармацевт-инспекторите по наркотичните ве-
щества към РЦЗ, които извършват проверка на
място и съставят протокол.
(2) При установяване на кражба или необос-
новани загуби фармацевт-инспекторите по нар-
котичните вещества уведомяват и специализи-
раните служби по наркотичните вещества към
Министерството на вътрешните работи.
Чл. 30. (1) В аптеките лекарствените про-
дукти, съдържащи наркотични вещества, се
получават лично от ръководителя на аптеката,
който проверява съответствието на количест-
вата със съпровождащите ги документи и оси-
гурява правилното им съхраняване.
(2) Ключът от касата се съхранява от ръко-
водителя на аптеката или от определен от него
магистър-фармацевт.
Чл. 31. Кандидатът за лицензия е длъжен да
приеме вътрешни инструкции за работа с нарко-
тични вещества и лекарствени продукти, съдър-
жащи наркотични вещества, за всеки вид дейност.
Чл. 32. (1) Наркотичните вещества и лекар-
ствените продукти, съдържащи наркотични
вещества, се пренасят и превозват в транспор-
тни опаковки, които ги предпазват от външни
влияния и гарантират целостта им.
(2) Наркотичните вещества от приложение
№ 2 към чл. 3, ал. 2 ЗКНВП и лекарствените
продукти, съдържащи наркотични вещества, се
превозват в метални контейнери, гарантиращи
тяхната сигурност и обществена безопасност.
(3) На транспортната опаковка се означават
имената и адресите на производителя, вносите-
ля или износителя, на крайния получател, как-
то и на спедитора и превозвача в случаите, ко-
гато е сключен договор за извършване на такъв
вид дейност.
Чл. 33. Едноличният търговец или лицето,
което управлява дружеството, кандидатстващо
за лицензия, определя със заповед лицата, кои-
то отговарят за транспортирането и пренасяне-
то на наркотични вещества и лекарства, съдър-
жащи наркотични вещества.
Чл. 34. Забранява се пренасянето на нарко-
тични вещества и лекарства, съдържащи нарко-
тични вещества, като багаж в обществения тран-
спорт, с изключение на количествата, предназна-
чени за лечение, както и изпращането им по по-
щата без разрешително съгласно чл. 47 ЗКНВП.
Раздел VII
Задължения на фармацевта по чл. 34 ЗКНВП
Чл. 35. Фармацевтите по чл. 34 ЗКНВП в
производствените предприятия и търговците на
едро са длъжни:
1. да следят за цялостната организация на
дейностите с наркотични вещества и лекарст-
ва, съдържащи наркотични вещества;
2. да осъществяват вътрешен контрол върху
дейностите с наркотични вещества и лекарст-
ва, съдържащи наркотични вещества;
3. да осъществяват контрол върху воденето
на регистрите по чл. 62 ЗКНВП;
4. да изготвят балансите и отчетите по раз-
дел V ЗКНВП;
5. да планират количествата наркотични
вещества и лекарствени продукти, съдържащи
наркотични вещества, които ще се произвеж-
дат, внасят и изнасят през следващата кален-
дарна година.
Чл. 36. Фармацевтите по чл. 34 ЗКНВП в
аптеките са длъжни:
1. да следят за правилното съхраняване и
отпускане на лекарствените продукти, съдър-
жащи наркотични вещества;
2. да водят регистрите по чл. 62 ЗКНВП;
3. да отчитат движението на наркотичните
вещества и техните препарати.
Чл. 37. Фармацевтите и другите длъжност-
ни лица, които отговарят за прякото изпълне-
ние и контрола на дейностите с наркотични
вещества, подлежат на ежегоден медицински
преглед, удостоверяващ, че не злоупотребяват
и не са зависими от наркотични вещества.
Раздел VIII
Контрол върху сградите, помещенията и дей-
ностите с наркотични вещества и техните
препарати
Чл. 38. Контролът за спазване изискванията
на наредбата се осъществява от Националната
служба по наркотичните вещества към Минис-
терството на здравеопазването и от фармацевт-
инспекторите по наркотичните вещества към РЦЗ.
Чл. 39. За осъществяване на контролните си
правомощия органите по чл. 38 имат право:
1. да посещават по всяко време сградите и
помещенията, в които се осъществяват дейно-
сти с наркотични вещества и лекарства, съдър-
жащи наркотични вещества;
2. да получават достъп до всички документи
и данни върху електронен носител, свързани с
извършваните в обекта дейности;